
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12P/141/2024 3824206149 09. 12. 2024 JUDr. Róbert Matulák ECLI:SK:OSPD:2024:3824206149.1
ROZSUDOK V MENE SLOVENSKEJ REPUBLIKY Okresný súd Prievidza vo veci starostlivosti o maloleté dieťa: A. B., nar. X.X.XXXX, v konaní zastúpená kolíznym opatrovníkom: Úrad práce sociálnych vecí a rodiny Prievidza, dieťa rodičov, matka: C. B., nar. XX.X.XXXX, bytom D., E. F. XXX/X a otec: G. B., nar. X.X.XXXX, bytom D., E. F. XXX/X, o návrhu navrhovateľa: G. B., nar. X.X.XXXX, bytom D., H. I. XX/X, za účasti Okresnej prokuratúry Prievidza, o zverenie maloletej do náhradnej osobnej starostlivosti a určenie výživného, takto rozhodol: I. Zveruje maloletú A. B., nar. X.X.XXXX, do náhradnej osobnej starostlivosti navrhovateľa, G. B., nar. X.X.XXXX. II. Navrhovateľ je povinný vykonávať osobnú starostlivosť o maloletú A. B. v rovnakom rozsahu ako rodičia, je oprávnený a povinný mať maloletú pri sebe, vykonávať nad ňou dohľad, je povinný sa sústavne a dôsledne starať o jej výchovu, zdravie, výživu a všestranný vývoj a má právo v bežných veciach maloletú zastupovať a spravovať jej majetok. Úkony presahujúce rámec bežnej veci podliehajú schváleniu súdu. III. Matka maloletej, C. B., nar. XX.X.XXXX, je povinná platiť počnúc dňom právoplatnosti tohto rozhodnutia na výživu maloletej A. mesačne sumu 100 eur, a to vždy do posledného dňa v kalendárnom mesiaci, ktorý predchádza mesiacu, za ktorý sa výživné poskytuje, ktoré výživné je povinná poukazovať počas trvania náhradnej osobnej starostlivosti, najdlhšie do dovŕšenia plnoletosti maloletej A., na účet Úradu práce, sociálnych vecí a rodiny Prievidza. IV. Otec maloletej, G. B., nar. X.X.XXXX, je povinný platiť počnúc dňom právoplatnosti tohto rozhodnutia na výživu maloletej A. mesačne sumu 100 eur, a to vždy do posledného dňa v kalendárnom mesiaci, ktorý predchádza mesiacu, za ktorý sa výživné poskytuje, ktoré výživné je povinný poukazovať počas trvania náhradnej osobnej starostlivosti, najdlhšie do dovŕšenia plnoletosti maloletej A., na účet Úradu práce, sociálnych vecí a rodiny Prievidza. V. Žiaden z účastníkov nemá nárok na náhradu trov konania. odôvodnenie: Toto rozhodnutie podľa § 221 písm. a/ Civilného sporového poriadku v spojení s ust. § 2 ods. 1 Civilného mimosporového poriadku odôvodnenie neobsahuje. Poučenie:
Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824206149.1 (dáta aktuálne k 12. 11. 2026). Záväzné je znenie zverejnené súdom.




